Document ID: 32003R1670

Kommissionens forordning (EF) nr. 1670/2003
af 1. september 2003
om gennemførelse af Rådets forordning (EF, Euratom) nr. 58/97 for så vidt angår definitioner af variabler til brug for udarbejdelse af statistik over erhvervsstrukturer og om ændring af forordning (EF) nr. 2700/98 om definitioner af variabler til brug for udarbejdelse af statistik over erhvervsstrukturer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF, Euratom) nr. 58/97 af 20. december 1996 om statistik over erhvervsstrukturer(1), senest ændret ved Kommissionens forordning (EF) nr. 1669/2003(2), særlig artikel 12, nr. iii), og
ud fra følgende betragtninger:
(1) Ved forordning (EF, Euratom) nr. 58/97 er der fastlagt en fælles ramme for udarbejdelse af fællesskabsstatistikker over virksomhedernes struktur, aktiviteter, resultater og konkurrenceevne.
(2) Kommissionens forordning (EF) nr. 2700/98 af 17. december 1998 om definitioner af variabler til brug for udarbejdelse af statistik over erhvervsstrukturer(3), ændret ved forordning (EF) nr. 1614/2002(4), indeholder definitioner af erhvervsstrukturvariablerne i det generelle modul og i de detaljerede moduler for industri, handel og bygge- og anlægssektoren i forordning (EF, Euratom) nr. 58/97 om statistik over erhvervsstrukturer. Ved Europa-Parlamentets og Rådets forordning (EF) nr. 2056/2002(5) er der indført en række nye variabler for kreditinstitutter og pensionskasser samt nye variabler for udgifter til miljøbeskyttelse, og det er nødvendigt med fælles definitioner af disse variabler. Herudover er det nødvendigt at ændre de eksisterende definitioner af variablerne antal firmaer, omsætning, produktionsværdi, værditilvækst i faktorpriser og samlet køb af varer og tjenesteydelser, da de i forordning (EF) nr. 2700/98 fastlagte definitioner ikke kan anvendes til beregning af værdien af disse variabler i forbindelse med forsikringstjenester, kreditinstitutter, pensionskasser og centralbanker.
(3) Det er nødvendigt at indføre en række definitioner af erhvervsstrukturvariablerne for forsikringstjenester, kreditinstitutter og pensionskasser med henblik på at sikre, at de statistiske oplysninger, der leveres til Kommissionen, er sammenlignelige, harmoniserede og af god kvalitet.
(4) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
Definitionerne af variabel 12 12 0 og 12 15 0 i forordning (EF) nr. 2700/98, der skal anvendes i forbindelse med de aktiviteter, der er omfattet af bilag 5, 6 og 7 til forordning (EF, Euratom) nr. 58/97 og af undergruppe 65.11 i NACE Rev. 1, ændres som anført i afsnit 3 og 4 i bilag I til nærværende forordning.
Definitionerne af variabel 11 11 0, 12 11 0 og 13 11 0, der skal anvendes i forbindelse med de aktiviteter, der er omfattet af hhv. bilag 7, bilag 5 og 7 samt bilag 5 og 6, ændres som anført i hhv. afsnit 1, 2 og 5 i bilag I til nærværende forordning.
Artikel 2
Den ændrede definition af variabel 21 11 0 i forordning (EF) nr. 2700/98 samt definitionerne af variabel 21 12 0 og 21 14 0 er fastsat i bilag II til nærværende forordning.
Artikel 3
Definitionerne af variablerne i afsnit 4 i bilag 6 til forordning (EF, Euratom) nr. 58/97 er fastsat i bilag III til nærværende forordning.
Artikel 4
Definitionerne af variablerne i afsnit 4 i bilag 7 til forordning (EF, Euratom) nr. 58/97 er fastsat i bilag IV til nærværende forordning.
Artikel 5
Medlemsstaterne anvender de ændrede definitioner af variabel 12 12 0, 12 15 0 og 13 11 0 i afsnit 4 i bilag 1 i forbindelse med gruppe 65.1 i NACE Rev. 1 og for kreditinstitutter omfattet af undergruppe 65.22 i NACE Rev. 1 for referenceåret 2001 og efterfølgende år.
Medlemsstaterne anvender definitionerne af variabel 11 11 0, 12 11 0, 12 12 0 og 12 15 0 i forbindelse med undergruppe 66.02 i NACE Rev. 1 for referenceåret 2002 og efterfølgende år.
Medlemsstaterne anvender den ændrede definition af variabel 21 11 0 og definitionerne af variabel 21 12 0 og 21 14 0 i afsnit 4 i bilag 2 for referenceåret 2001 og efterfølgende år.
Medlemsstaterne anvender definitionerne af variablerne i afsnit 4 i bilag 6 til forordning (EF, Euratom) nr. 58/97 for referenceåret 2001 og efterfølgende år.
Medlemsstaterne anvender definitionerne af variablerne i afsnit 4 i bilag 7 til forordning (EF, Euratom) nr. 58/97 for referenceåret 2002 og efterfølgende år.
Artikel 6
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. september 2003.

Labels: 12
4
19